**ELEA BEACH 4\***

**Δασσιά, Κέρκυρα**

Η μοναδική τοποθεσία και η ασυναγώνιστη θέα του **Elea Beach 4\***, το οποίο βρίσκεται ακριβώς δίπλα στη θάλασσα, υπόσχεται ατέλειωτες ώρες ηλιοθεραπείας, ηρεμίας και χαλάρωσης, αγναντεύοντας το ατελείωτο μπλε του Ιονίου Πελάγους. Εγγύηση για την επιτυχία των διακοπών σας αποτελεί το υψηλό επίπεδο εμπειρίας του προσωπικού, η μεγάλη γκάμα των υπηρεσιών, η φιλική διάθεση και ο επαγγελματισμός.

To **Elea Beach** προσφέρει ποιοτικές υπηρεσίες με στόχο την απόλυτη ικανοποίησή των πελατών κατά την παραμονή τους στο ξενοδοχείο. Τα τελευταία χρόνια έχει γίνει ριζική ανακαίνιση σε όλα τα δωμάτια του ξενοδοχείου, καθώς επίσης και στους χώρους του εστιατορίου, όπου έχει προστεθεί επίσης το live cooking.

Το ξενοδοχείο **Elea Beach** προσφέρει 216 ευρύχωρα δωμάτια στους επισκέπτες του. Όλα είναι πλήρως ανακαινισμένα, και διαθέτουν τα δικά τους ιδιωτικά, επιπλωμένα μπαλκόνια. Ο επισκέπτης μπορεί να διαλέξει ανάμεσα σε δωμάτια με ασυναγώνιστη πανοραμική θέα της θάλασσας ή σε δωμάτια με θέα προς το καταπράσινο, ορεινό τοπίο της Κέρκυρας. Στο ξενοδοχείο προσφέρει δωρεάν Wi-Fi στα δωμάτια και όλους τους κοινόχρηστους χώρους και δωρεάν χώρο στάθμευσης.

Διασχίζοντας τους εξωτερικούς κήπους, οι οποίοι οδηγούν στην παραλία, θα βρείτε μια πισίνα 250 τ.μ. με φρέσκο νερό  και μια πισίνα 140 τ.μ. με θαλασσινό νερό  και υδρομασάζ. Μπορείτε να απολαύσετε ελληνικά ποτά και cocktails στο μπαρ της πισίνας ή στο εσωτερικό μπαρ που βρίσκεται κοντά στον χώρο υποδοχής. Σας συστήνουμε ανεπιφύλακτα την υψηλή ποιότητα περιποίησης Spa που διαθέτει το ξενοδοχείο, όπου θα έχετε την δυνατότητα να απολαύσετε στιγμές χαλάρωσης και αναζωογόνησης από τους εξειδικευμένους θεραπευτές. Τέλος, είμαστε σίγουροι ότι θα μαγευτείτε από την παραλία της Δασιάς, όπου μπορείτε να περάσετε όμορφα και ξέγνοιαστα κάνοντας ηλιοθεραπεία και κολυμπώντας στα γαλανά νερά της. Η παραλία αποτελεί μια ιδανική και ασφαλή επιλογή για οικογένειες με μικρά παιδιά, διότι η στάθμη του νερού δεν βαθαίνει απότομα.

Παράλληλα το ξενοδοχείο προσφέρει μια εκτεταμένη γκάμα επιλογών για αθλήματα και παιχνίδια και οργανώνεται ημερησίως τουρνουά πινγκ-πονγκ, βόλεϊ θαλάσσης και πόλο, ενώ προσφέρει υδάτινες αερόβιες ασκήσεις, θαλάσσια σπορ και μπιλιάρδο. Οι μικροί μας φίλοι θα λατρέψουν σίγουρα την παιδική πισίνα, τον παιδότοπο, την παιδική χαρά και το φημισμένο mini-disco.

|  |  |  |
| --- | --- | --- |
| Τιµή ανά δωμάτιο ανά διαν/ση µε ηµιδιατροφή με  Αναστάσιμο δείπνο & Πασχαλινό γεύμα με ζωντανή μουσική | | Τιµή ανά δωμάτιο ανά διαν/ση µε ηµιδιατροφή |
|  | **17-20/4** | **21-25/4** |
| **Ελάχιστος αριθμός διανυκτερεύσεων** | **3** | |
| Δίκλινο | **204** | **154** |
| Δίκλινο θέα θάλασσα | **216** | **166** |
| 3ο άτομο | **76** | **59** |
| 3ο άτομο έως 12 ετών | **33** | **25** |
| 4ο άτομο έως 12 ετών | **54** | **42** |
| Μονόκλινο | **164** | **123** |
| Μονόκλινο θέα θάλασσα | **176** | **135** |

* H ημιδιατροφή του Μ.Σαββάτου είναι δείπνο και θα σερβιριστεί μετά την Ανάσταση(δεν αντικαθίσταται με γεύμα της ίδιας ημέρας)
* Στην παραπάνω τιμή περιλαμβάνεται η επιβάρυνση για την μαγειρίτσα , το κοκορέτσι , το μπουφέ με μεζέδες, φολκλορικό συγκρότημα και ζωντανή μουσική πριν και κατά την διάρκεια του γεύματος της Κυριακής του Πάσχα ( νωπά αρνιά στη σούβλα)
* Την Μεγάλη εβδομάδα, εκτός του Μ.Σαββάτου , η ημιδιατροφή σερβίρεται σε μπουφέ σε σαρακοστιανό και μη, μεσημέρι ή βράδυ, κατ’επιλογή του πελάτη. Το πρωινό και η ημιδιατροφή σερβίρονται σε μπουφέ.

**Δεν περιλαμβάνονται:** O εκάστοτε φόρος διαμονής ανά δωμάτιο/διανυκτέρευση (τέλος ανθεκτικότητας στην Κλιματική Κρίση),  θα πρέπει να πληρωθεί απευθείας στο ξενοδοχείο.